text: فوج سے فوج کے مسلسل فروغ پاتے مراسم کا اعتراف کرتے ہوئے دونوں فریقوں نے اپنے اس عہد کا بھی اظہار کیا کہ ایک نئی سہ خدماتی مشق کا قیام عمل میں لایا جائے گا اوردونوں ملکوںکی فوج اور دفاعی تنظیموں کے افراد کی باہمی منتقلی میں بھی مزید اضافہ کیا جائے گا۔ اس موقع پر مذکورہ بالا چاروں وزرا نے بحری سلامتی اوربحری سلامتی کے شعبے میں بیداری کی حمایت کے لئے حالیہ باہمی مذاکرات کا بھی جائزہ لیا اورباہمی تعاون کو مزید وسعت دینے کے عہد کا بھی اظہار کیا ۔آخر میں ان وزرا نے امریکی بحری فوج کی سینٹرل کمانڈ (این اے وی سی ای این ٹی) اور ہندوستانی بحریہ کے درمیان باہمی تبادلے اورلین دین کے تئیں عہد بستگی کا اظہار کرتے ہوئے مغربی بحر ہند کے خطے میں بحری تعاون کو مزید گہرا کئے جانے کی اہمیت پر بھی زور دیا ۔